Diari Oficial de la Generalitat Valenciana


Sumari del DOGV 3331, del 16-09-1998 (1998/7753)

Subhasta. Alienació d'immoble i construcció d'un edifici destinat a caserna de la Guàrdia Civil.
------------------------------------------------------------------------------------------------

### Dades del document

Número de DOGV
:   3331

Data del DOGV
:   16-09-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/7753


Data del document
:   08-09-1998

Organisme emissor
:   Ajuntament d'Alberic

Tipus de document
:   Subhasta

Descriptors 

:   * Alberic
    * edifici
    * licitació
    * administració local
    * força de naturalesa militar

Subhasta. Alienació d'immoble i construcció d'un edifici destinat a caserna de la Guàrdia Civil. [1998/M7753]
  
Aprovat pel Ple de l'Ajuntament, en sessió de data 16 de març de 1998, el plec de condicions per a l'alienació d'un immoble propietat de l'Ajuntament, amb obligació de l'adquirent de construir i cedir al consistori, com a part del preu, un edifici destinat a caserna de la Guàrdia Civil al carrer d'Antonio Lloret, 18, i carrer del Poeta Badenes, d'aquesta localitat, segons el projecte tècnic que s'incorpora com a plec de condicions tècniques, se sotmet a informació pública durant el termini de vuit dies hàbils per a la presentació de reclamacions.
  
Simultàniament, a l'empara del que estableix l'article 122 del Reial Decret Legislatiu 782/1986, de 18 d'abril, s'anuncia l'alienació, si bé s'ajornarà quan resulte necessari, en el supòsit que es formulen reclamacions contra el plec de condicions.
  
1. Entitat adjudicadora
  
a) Organisme: Ajuntament d'Alberic.
  
b) Dependència que tramita l'expedient: Negociat de Contractació.
  
2. Objecte del contracte
  
a) Descripció de l'objecte: alienació d'immoble (edifici) a Alberic, avinguda de la Glorieta, 20, que ocupa una superfície de 2.525 m²
  
És la finca registral número 12232, tom 987, llibre 235, foli 57, inscripció 2ª, del Registre de la Propietat d'Alberic.
  
Aquesta finca està lliure de càrregues però sotmesa als efectes de la nota marginal de doble matriculació que consta en la inscripció primera.
  
L'adquirent assumeix, a més de l'obligació de pagar una quantitat en efectiu, la de construir i cedir a l'Ajuntament, lliure de càrregues, amb prohibició expressa d'hipoteca i en estat d'immediata utilització, un edifici amb destinació a casa caserna de la Guàrdia Civil, segons el projecte tècnic incorporat a l'expedient.
  
a) Termini d'execució: nou mesos.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació a efectes de constitució de la fiança.
  
Import: 857.976.842 pessetes (clàusula VI del plec); l'oferta haurà d'arribar com a mínim a la quantitat de 476.270.961 pessetes que, sumada al càlcul del valor de les obres del projecte i al cost de redacció d'aquest, ascendeix a 461.539.927 pessetes.
  
5. Garanties
  
Provisional: 4.861.534 pessetes.
  
Definitiva: 4% del preu de licitació.
  
6. Obtenció de la documentació i informació
  
a) Entitat: Ajuntament d'Alberic.
  
b) Domicili: plaça de la Constitución, 24.
  
c) Codi postal i localitat: 46066 Alberic.
  
d) Telèfon: 52 191 29 67; fax: 96 244 20 42.
  
e) Data límit d'obtenció de documents i informes: coincideix amb la data límit de presentació de proposicions o ofertes.
  
7. Requisits del contractista
  
a) Classificació: A-1; C1 A C9; I1, I-9; J1; J2; J4; J5; K4; K6 i K9. Categoria e.
  
b) Altres requisits: vegeu clàusules XII i XVII del plec de condicions.
  
8. Presentació de les ofertes
  
a) Data límit de presentació: les ofertes es presentaran en els 26 dies naturals següents a la publicació d'aquest anunci, comptats des de l'última publicació en el Diari Oficial de la Generalitat Valenciana o Butlletí Oficial de la Província.
  
b) Documentació a presentar: l'establida en la clàusula XVII del plec de condicions.
  
c) Lloc de presentació: el que figura en el número 6 d'aquest anunci.
  
9. Obertura de pliques
  
a) Entitat: Ajuntament d'Alberic.
  
b) Domicili: plaça de la Constitución, 24.
  
c) Codi postal i localitat: 46827 Alberic.
  
10. Despeses d'anuncis
  
Correran a càrrec de l'adjudicatari.